ประกาศการท่าเรือแห่งประเทศไทยประกาศการท่าเรือแห่งประเทศไทยเรื่องหลักปฏิบัติในการขอเช่าใช้เครื่องมือทุ่นแรงของการท่าเรือแห่งประเทศไทย[๑] เพื่อให้การปฏิบัติในการขอเช่าใช้เครื่องมือทุ่นแรงของการท่าเรือแห่งประเทศไทยเป็นไปด้วยความเรียบร้อย ถูกต้องและเหมาะสม อาศัยอำนาจตามความในข้อ ๑๓ ของระเบียบการท่าเรือแห่งประเทศไทยว่าด้วยการใช้ท่าเรือ บริการและความสะดวกต่าง ๆ พ.ศ. ๒๕๔๔ซึ่งออกตามความในพระราชบัญญัติการท่าเรือแห่งประเทศไทย พ.ศ. ๒๔๙๔ผู้อำนวยการการท่าเรือแห่งประเทศไทยซึ่งได้รับมอบอำนาจจากคณะกรรมการการท่าเรือแห่งประเทศไทยจึงให้ดำเนินการ ดังนี้ข้อ๑ ยกเลิกประกาศท่าเรือกรุงเทพการท่าเรือแห่งประเทศไทย เรื่อง หลักปฏิบัติในการขอเช่าใช้รถเครื่องมือทุ่นแรงลงวันที่ ๑๑ กันยายน ๒๕๔๑ข้อ๒ผู้เช่าใช้เครื่องมือทุ่นแรงต้องกรอกใบคำร้องขอเช่าใช้เครื่องมือทุ่นแรงของการท่าเรือแห่งประเทศไทยชำระค่าเช่าเป็นเงินเชื่อ (แบบ ทร.๑) ตามแบบแนบท้ายประกาศที่หมวดจัดจ่ายเครื่องมือทุ่นแรง กองเครื่องมือทุ่นแรงฝ่ายบริการท่าและเครื่องมือทุ่นแรง ท่าเรือกรุงเทพข้อ๓ ให้หมวดจัดจ่ายเครื่องมือทุ่นแรงออกใบหลักฐานการเช่าและคิดค่าเช่าเครื่องมือทุ่นแรงของการท่าเรือแห่งประเทศไทย(แบบ ทร.๒) ตามแบบแนบท้ายประกาศ และใบกำกับรถเครื่องมือทุ่นแรงไปปฏิบัติงาน (แบบทร.๔) ตามแบบแนบท้ายประกาศ ตามวันและเวลาที่ขอเช่าใช้พร้อมลงนามรับรองถูกต้องก่อนส่งมอบใบหลักฐานการเช่าฯ (แบบ ทร.๒) และใบกำกับรถฯ (แบบ ทร.๔)ให้กับเจ้าหน้าที่เครื่องมือทุ่นแรงเพื่อดำเนินการ ดังต่อไปนี้๓.๑เจ้าหน้าที่เครื่องมือทุ่นแรงและพนักงานผู้ขับใช้เครื่องมือทุ่นแรงต้องลงนามรับทราบในใบหลักฐานการเช่าฯ(แบบ ทร.๒) ก่อนนำเครื่องมือทุ่นแรงออกปฏิบัติงานตามวันเวลาที่ขอเช่าใช้๓.๒พนักงานผู้ขับใช้เครื่องมือทุ่นแรงต้องนำใบกำกับรถฯ (แบบ ทร.๔)ไปยังพื้นที่ปฏิบัติงานและเมื่อการปฏิบัติงานเสร็จสิ้นแล้วให้พนักงานในพื้นที่ปฏิบัติงานลงนามรับทราบการปฏิบัติงานข้อ ๔ในกรณีที่ขอเช่าใช้เครื่องมือทุ่นแรงของการท่าเรือแห่งประเทศไทย เป็นเงินสด ให้ผู้ขอเช่าใช้ฯประสานงานกับหน่วยงานเจ้าของพื้นที่ปฏิบัติงานหรือหน่วยงานต้นสังกัดเครื่องมือทุ่นแรงพร้อมกรอกใบอนุญาตให้เช่าใช้เครื่องมือทุ่นแรง ตามแบบแนบท้ายประกาศเพื่อให้หน่วยงานเจ้าของพื้นที่ปฏิบัติงานหรือหน่วยงานต้นสังกัดเครื่องมือทุ่นแรงอนุญาตก่อนนำไปชำระเงินที่กองบริการค่าภาระเงินสด สำนักบริหารการเงินฝ่ายการเงินและบัญชี (ONE STOP SERVICE)ซึ่งกองบริการค่าภาระเงินสด จะออกใบกำกับรถฯ (แบบ ทร.๔)พร้อมใบเสร็จรับเงินให้กับผู้ขอเช่าใช้ฯ ก่อนผู้ขอเช่าใช้ฯ นำใบกำกับรถฯ (แบบทร.๔) ดังกล่าวให้พนักงานผู้ขับใช้เครื่องมือทุ่นแรง และเมื่อการปฏิบัติงานเสร็จสิ้นแล้วให้พนักงานในพื้นที่ปฏิบัติงานลงนามรับทราบการปฏิบัติงานก่อนนำส่งหมวดจัดจ่ายเครื่องมือทุ่นแรงข้อ๕ในการปฏิบัติงานไม่ว่าจะแล้วเสร็จหรือไม่ จะต้องปฏิบัติ ดังนี้๕.๑เมื่อเสร็จสิ้นการปฏิบัติงาน ๕.๑.๑ให้พนักงานผู้ขับใช้เครื่องมือทุ่นแรงยื่นใบหลักฐานการเช่าฯ (แบบ ทร.๒)ให้กับผู้เช่าใช้ฯ เพื่อลงนามและระบุเวลาที่ได้ปฏิบัติงานเสร็จสิ้นก่อนส่งมอบให้หมวดจัดจ่ายเครื่องมือทุ่นแรง ๕.๑.๒ให้พนักงานผู้ขับใช้เครื่องมือทุ่นแรงยื่นใบกำกับรถฯ (แบบ ทร. ๔)ให้กับพนักงานในพื้นที่ปฏิบัติงาน เพื่อใส่รายละเอียดในส่วนผลของการปฏิบัติงานดังนี้ ๕.๑.๒.๑กรณีไม่มีเหตุขัดข้อง ให้พนักงานในพื้นที่ปฏิบัติงานลงนาม ในใบกำกับรถฯ (แบบ ทร.๔)พร้อมระบุเวลาที่ได้ปฏิบัติงานเสร็จสิ้น ก่อนส่งคืนพนักงานผู้ขับใช้เครื่องมือทุ่นแรงเพื่อมอบให้หมวดจัดจ่ายเครื่องมือทุ่นแรง๕.๑.๒.๒ กรณีมีเหตุขัดข้องให้พนักงานในพื้นที่ปฏิบัติงานระบุสาเหตุของการขัดข้องพร้อมลงนามในใบกำกับรถฯ (แบบ ทร.๔)และระบุเวลาที่ต้องหยุดปฏิบัติงานจากเหตุขัดข้องนั้น ๆก่อนส่งคืนพนักงานผู้ขับใช้เครื่องมือทุ่นแรงเพื่อมอบให้หมวดจัดจ่ายเครื่องมือทุ่นแรง๕.๒ หากการปฏิบัติงานไม่สามารถดำเนินการได้แล้วเสร็จภายในเวลาที่ขอเช่าใช้เครื่องมือทุ่นแรงให้ผู้ขอเช่าใช้ฯ นำใบหลักฐานการเช่าฯ (แบบ ทร.๒) และใบกำกับรถฯ (แบบ ทร.๔)จากพนักงานผู้ขับใช้เครื่องมือทุ่นแรงซึ่งได้ลงนามเรียบร้อยแล้วมายื่นเพื่อลงข้อมูลในระบบที่หมวดจัดจ่ายเครื่องมือทุ่นแรง ก่อนกรอกใบคำร้องขอเช่าใช้เครื่องมือทุ่นแรงฯ(แบบ ทร.๑) เพื่อขอเช่าใช้เครื่องมือทุ่นแรง เพิ่มเติมต่อไปข้อ๖ ในการขอเช่าใช้เครื่องมือทุ่นแรงนอกเวลาปกติ ให้ผู้ขอเช่าใช้ฯ ยื่นใบคำร้องขอเช่าใช้เครื่องมือทุ่นแรงฯ (แบบ ทร.๑)ที่หมวดจัดจ่ายเครื่องมือทุ่นแรง โดยท่าเรือกรุงเทพจะจัดเตรียมพนักงานเวรศูนย์ปฏิบัติการรถเครื่องมือทุ่นแรงให้บริการแทนพนักงานหมวดจัดจ่ายเครื่องมือทุ่นแรง ทั้งในวันทำงานปกติและในวันหยุดทั้งนี้ตั้งแต่วันที่ ๑ กรกฎาคม ๒๕๕๙ เป็นต้นไปประกาศ ณ วันที่ ๒๐มิถุนายน พ.ศ. ๒๕๕๙เรือเอก สุทธินันท์ หัตถวงษ์ผู้อำนวยการการท่าเรือแห่งประเทศไทย[เอกสารแนบท้าย]๑. ใบคำร้องขอเช่าเครื่องมือทุ่นแรงของกทท. ชำระค่าเช่าเป็นเงินเชื่อ (แบบ ทร.๑)๒.หลักฐานการเช่าและคิดค่าเช่าเครื่องมือทุ่นแรงของ กทท. (แบบ ทร.๒)๓.ใบกำกับรถเครื่องมือทุ่นแรงไปปฏิบัติงาน (แบบ ทร.๔)๔. อนุญาตให้เช่าใช้เครื่องมือทุ่นแรง(ดูข้อมูลจากภาพกฎหมาย)กัญฑรัตน์/ปริยานุช/จัดทำ๑๗ สิงหาคม๒๕๕๙[๑] ราชกิจจานุเบกษาเล่ม ๑๓๓/ตอนที่ ๖๑ ง/หน้า ๙/๑๑ สิงหาคม ๒๕๕๙